Kambiang

Kambiang taranak (Capra aegagrus hircus) marupokan salah satu subspesies kambiang nan dipiaro atau dijinakan dari kambiang lia Asia Barat Daya jo Eropa Timur. Kambiang marupokan anggota dari kaluarga Bovidae dan basudaro jo jo domba dek kaduonyo tagolong dalam sub famili Caprinae. Ado labiah 300 jinih kambiang nan babeda-beda.Hirst, K. Kris. "The History of the Domestication of Goats".  About.com. Diakses pada 18 Agustus 2008. Kambiang adolah salah satu di antaro spesies nan paliang lamo ditaranakan, iyolah untuak diambiak susu, dagiang, bulu, jo jangek di saluruah dunia.Coffey, Linda, Margo Hale, and Ann Wells; "Goats: Sustainable Production Overview.  Pado taun 2011, populasi kambiang nan iduik di saluruah dunia mancapai 924 juta manuruik Organisasi Pangan dan Patanian Perserikatan Bangsa-Bangsa.

jmpl|Saikua kambiang jantan gadang.

Kambiang marupokan binatang manyusui nan ukurannyo sadang. Kambiang taranak (Capra aegagrus hircus) adolah subspesies kambiang lia nan sacaro alami taseba di Asia Barat Daya (daerah "Bulan sabik nan subur" dan Turki) dan Eropa. Kambiang lia jantan maupun batino mampunyoi tanduak sapasang, namun tanduak pado kambiang jantan labiah gadang. Umumnyo, kambiang mampunyoi jangguik, kaniang cambuang, ikua agak ka ateh, dan banyak nan barambuik luruih dan kasa. Panjang tubuah kambiang lia, indak tamasuak ikua, adolah 1,3 meter - 1,4 meter, sadangkan ikuanyo 12 sentimeter - 15 sentimeter. Bobot kambiang batino 50 kilogram - 55 kilogram, sadangkan nan jantan dapek mancapai 120 kilogram. Kambiang lia taseba dari Spanyol ka arah timur sampai India, dan dari India ka utara sampai Mongolia dan Siberia. Habitat nan disukoinyo adolah daerah pagunuangan nan babatu-batu.

Kambiang alah dibudidayokan manusia kiro-kiro 8000 inggo 9000 taun nan lalu. Biasonyo, kambiang iduik bakalompok 5 sampai 20 ikua. Dalam pajalanannyo mancari makanan, kalompok kambiang ko dipimpin dek kambiang batino nan paliang tuo. Samantaro kambiang-kambiang jantan baparan manjago kaamanan kawanan. Wakatu aktif mancari makannyo siang maupun malam hari. Makanan utamonyo adolah rumput-rumputan jo daun-daunan.

 Rujuakan 

 Pautan lua 

Kategori:Mamalia
Kategori:Binatang taranak
Kategori:Binatang